**ร่างหลักสูตร จริยศึกษา สำหรับโรงเรียนคาทอลิก**

**50 ปี หลังสังคายนา วาติกันที่ 2**

**1. ที่มาของหลักสูตร**

สภาพระสังฆราชคาทอลิกแห่งประเทศไทยเรียกร้องให้มีการปฏิรูปโรงเรียนคาทอลิกอย่างจริงจัง และสร้างความชัดเจนในอัตลักษณ์การศึกษาคาทอลิก (อ้างอิงแผนอภิบาลฯ ค.ศ. 2010 -2015) สภาการศึกษาคาทอลิกได้ขานรับความต้องการของผู้นำพระศาสนจักรท้องถิ่นด้วยการเริ่มต้นดำเนินการตั้งแต่เดือนมกราคม ค.ศ. 2010 และต่อเนื่องอย่างเป็นขั้นตอนด้วยความร่วมมือของสังฆมณฑล และคณะนักบวชต่างๆ จนสามารถกำหนดอัตลักษณ์ของการศึกษาคาทอลิกได้ว่าโรงเรียนคาทอลิกเป็นทางเลือกของสังคมไทย โดย

1. จัดการศึกษาแบบคาทอลิก ที่มุ่งเน้นงานอภิบาล และการอบรม หล่อหลอม

นักเรียนสู่ความเป็นมนุษย์ที่สมบูรณ์ทั้งร่างกาย สติปัญญา จิตใจและจิตวิญญาณ ด้วยจิตตารมณ์แห่งพระวรสาร เพื่อให้นักเรียนดำเนินชีวิตในหนทางของความเป็นหนึ่งเดียวกัน กับผู้อื่นและสร้างสันติสุขในสังคมไทยและสังคมโลก

2. เป็นฐานการประกาศข่าวดีแห่งความรักของพระเจ้า ซึ่งนำความรอดพ้นสู่ชีวิต

นิรันดร

3. เป็นสนามเผยแผ่ธรรม ด้วยกระบวนการศึกษาที่สร้างนักเรียนให้มีจิตอาสา และ

เป็นผู้นำการเปลี่ยนแปลงในสังคม

นอจากนี้ยังได้จัดลำดับความสำคัญของคุณลักษณะของนักเรียนโรงเรียนคาทอลิก ดังนี้

1. **รัก เมตตา รับใช้** - รักองค์ความดี รักและเคารพในคุณค่าและศักดิ์ศรีของตนเอง

และผู้อื่น เป็นบุคคลเพื่อผู้อื่น เสียสละ มีน้ำใจ พร้อมแบ่งปันและช่วยเหลือผู้อื่น โดยไม่หวังสิ่งตอบแทน รู้จักให้อภัยและคืนดี รักและทนุถนอมสิ่งสร้างทั้งหลาย

2. **ซื่อตรง/ซื่อสัตย์** - มีปรีชาญาณในการดำรงตนอยู่ในความจริง รู้จักแสวงหาความ

จริง แยกแยะดี-ชั่ว จริง-เท็จ และให้คุณค่าสิ่งต่างๆ ได้อย่างถูกต้อง กล้าหาญที่จะทำสิ่งที่ถูกต้องและเที่ยงตรง จริงใจ มีสัจจะ โปร่งใส ไม่คดโกงหรือเบียดเบียนผู้อื่น

3. **กตัญญูรู้คุณ** - รู้คุณต่อพระเจ้า สิ่งสร้าง และผู้มีพระคุณ และตระหนักในความดีที

ผู้อื่นมอบให้ตน พร้อมตอบแทนคุณในทุกโอกาส นบนอบ เคารพ เชื่อฟัง ให้เกียรติบิดามารดาและผู้มีพระคุณ รู้คุณสถาบันและแผ่นดิน

4. **พอเพียง มีภูมิคุ้มกัน** - เฉลียวและฉลาด รอบคอบ พร้อมรับการเปลี่ยนแปลง

พอใจในสิ่งที่ตนเป็นและมี ประหยัดอดออม มีชีวิตอยู่อย่างเรียบง่ายและมีความสุข รักและอนุรักษ์สิ่งแวดล้อมและทรัพยากรธรรมชาติ

5. **รักกันฉันพี่น้อง** - ดำเนินชีวิตเป็นหนึ่งเดียว ช่วยเหลือเกื้อกูลกัน บนพื้นฐานของ

ความเสมอภาคและเท่าเทียมกัน เคารพในความแตกต่างทางความเชื่อศาสนา และวัฒนธรรม

 6. **มุ่งความเป็นเลิศ** - ใฝ่รู้ใฝ่เรียน รู้รอบ และมุ่งพัฒนาสู่ความเป็นเลิศเต็มตาม

ศักยภาพแห่งตน

ดังนั้น พันธกิจของโรงเรียนคาทอลิก คือ

1. ทบทวน/กำหนดวิสัยทัศน์ จัดทำแผนพัฒนา และแผนปฏิบัติการของโรงเรียนให้เป็นไป

ตามเป้าหมายของโรงเรียนคาทอลิก

1. จัดทำแผนงานอภิบาล จัดการสอนคำสอน คริสตศาสตร์ และ**จริยศึกษา** และจัดให้มี

บุคลากรฝ่ายอภิบาลที่มีคุณภาพในสัดส่วนที่เหมาะสมกับขนาดของโรงเรียน

1. จัดการเรียนการสอนอย่างมีประสิทธิภาพในทุกกลุ่มสาระการเรียนรู้ ที่มีบูรณาการคุณค่า

พระวรสาร โดยใช้เทคโนโลยีสนับสนุนอย่างเหมาะสม

1. จัดให้ผู้บริหาร ครู/บุคลากร ผู้ปกครอง และชุมชนได้รับการอบรมอย่างต่อเนื่องในเรื่อง

คุณค่าการศึกษาคาทอลิก รวมทั้งทักษะที่จำเป็น ในการเป็นชุมชนแห่งการเรียนรู้

1. ประสานความร่วมมือระหว่างบ้าน วัด โรงเรียน และชุมชน เพื่อพัฒนาการจัดการศึกษา

ของโรงเรียนโดยใช้ ภูมิปัญญาท้องถิ่น

1. สร้างบรรยากาศโรงเรียนตามจิตตารมณ์พระวรสาร โดยมีความรักและอิสรภาพเป็น

พื้นฐาน

1. สร้างความเข้มแข็งของเครือข่ายโรงเรียนของสภาฯ ในการช่วยเหลือและแบ่งปันในการ

พัฒนาโรงเรียน ตามอัตลักษณ์การศึกษาคาทอลิก

1. สร้างความพร้อมในการอยู่ร่วมกันอย่างยุติธรรมและสันติ ท่ามกลางความแตกต่างด้านเชื้อ

ชาติ ศาสนาและวัฒนธรรม โดยเริ่มต้นจากประชาคมอาเซียน

1. ช่วยเหลือและจัดการศึกษาให้แก่ผู้รอโอกาส

จึงเห็นได้ว่า จริยศึกษา เป็น หนึ่งในพันธกิจสำคัญของโรงเรียนคาทอลิก ดังนั้น จึงได้มีการรวมพลังผู้บริหารและครูโรงเรียนคาทอลิกเพื่อจัดทำหลักสูตรจริยศึกษาสำหรับโรงเรียนคาทอลิก

**2. หลักสูตรจริยศึกษาสำหรับโรงเรียนคาทอลิก**

หลักสูตรนี้ เป็น **หลักสูตรจริยศึกษาในโรงเรียนคาทอลิกระดับอัครสังฆมณฑลกรุงเทพฯ และพร้อมที่จะให้นำไปใช้ได้ในระดับชาติ เป็นการสนองแผนอภิบาล ค.ศ. 2010-2015 ของสภาพระสังฆราชคาทอลิกแห่งประเทศไทย ที่กำหนดให้สถานศึกษาคาทอลิกเป็นสนามและฐานการประกาศข่าวดี หลักสูตรจริยศึกษาฉบับนี้จะเป็นแผนแม่บทของการกำหนดโครงการจัดการเรียนการสอนจริยศึกษาเพื่อพัฒนานักเรียนทุกคน ทุกระดับชั้นเรียน ทุกศาสนาในโรงเรียนคาทอลิกให้มีความรู้ ความสามารถ มีศีลธรรม คุณธรรม จริยธรรม และคุณลักษณะ สอดคล้องกับอัตลักษณ์การศึกษาคาทอลิก ซึ่งปรากฏเป็นพฤติกรรมการปฏิบัติอย่างเหมาะสมและดีงาม**

**3. ลักษณะเฉพาะของ หลักสูตร จริยศึกษาสำหรับโรงเรียนคาทอลิก 50 ปี หลัง**

 **สังคายนา วาติกันที่ 2**

หลักสูตร จริยศึกษาสำหรับโรงเรียนคาทอลิก 50 ปี หลังสังคายนา วาติกันที่ 2 มีลักษณะพิเศษเพิ่มเติมจากความเป็นหลักสูตรจริยศึกษาโดยทั่วไป ดังนี้

**3.1**  **ความเชื่อ** : หลักสูตรนี้ตั้งอยู่บนพื้นฐานความเชื่อคาทอลิกที่ว่า พระเจ้าทรงสร้างมนุษย์ขึ้นมาตามฉายาลักษณ์ของพระองค์ มนุษย์จึงมีศักยภาพที่จะพัฒนาสู่ความสมบูรณ์ของความดีงามและความจริง แต่มนุษย์ได้ตกอยู่ในความผิดบาป และด้วยรัก พระเจ้าได้ส่งพระบุตรแต่พระองค์เดียวของพระองค์มาไถ่กู้มนุษย์ให้รอดพ้น (ยอห์น 3: 16) มนุษย์จึงได้รับโอกาสใหม่ที่จะเรียนรู้ความหมายที่แท้จริงของชีวิต และดำเนินชีวิตใหม่ตามแบบของพระเยซูคริสต์ พระบุตรของพระเจ้า ผู้เป็นหนทาง ความจริง และชีวิต (ยอห์น 14: 6)

* 1. **เป้าประสงค์ของหลักสูตร**: ทำให้โรงเรียนคาทอลิกเป็นฐานการประกาศข่าวดีแห่ง

ความรักของพระเจ้า ซึ่งนำความรอดพ้นสู่ชีวิตนิรันดร์ ด้วยการสร้างเครื่องมือแห่งการจัดการเรียนการสอนที่เปิดโอกาสให้ผู้เรียนทุกคน ทุกชั้นเรียน ตระหนักในคุณค่าของตนมีพัฒนาการที่ครอบคลมทุกมิติทั้งร่างการสติปัญญา จิตใจและจิตวิญญาณ ได้สัมผัสกับความรัก และเสรีภาพที่จะเติบโตอย่างอบอุ่น มั่นคง และพัฒนามโนธรรมในบรรยากาศที่สนับสนุนการรู้จักคิด ตัดสินใจ และเลือกที่จะประพฤติปฏิบัติตน และกระทำความดีเพื่อผู้อื่นด้วยความสุขและเต็มใจ

* 1. **จุดหมายปลายทางของหลักสูตร** : พัฒนาผู้เรียนให้ได้ถึงในระดับจิตวิญญาณ มุ่งหล่อ

หลอมบุคคลด้านศีลธรรม และจิตวิญญาณ โดยมิได้มุ่งหวังเพียงสร้างพลเมืองดีให้ประเทศชาติเท่านั้น แต่ให้เป็นมนุษย์แท้ที่เคารพในศักดิ์ศรีของตนเองและผู้อื่น มีอิสระจากการพะวงแต่ความต้องการของตน แต่สามารถรักผู้อื่นได้ เสียสละเพื่อผู้อื่นได้เพื่อความดีงามของส่วนรวม รักเพื่อนมนุษย์เหมือนรักตนเอง ซึ่งทำให้เป็นพลเมืองดีของชาติและของประชาคมโลก

* 1. **ผู้ร่วมสร้างหลักสูตร** : หลักสูตรจริยศึกษาสำหรับโรงเรียนคาทอลิกนี้วางรากฐานโดย

ชุมชนที่มีความเชื่อเดียวกัน และมีความมุ่งมั่นในการจัดการศึกษาที่ครบสมบูรณ์ของการพัฒนาบุคคลในทุกมิติ ทั้งร่างกาย สติปัญญา จิตใจ และจิตวิญญาณ และจำนวนหนึ่งเป็นพระสงฆ์ และ นักบวช ที่มีมรดกของการให้การอบรมจริยธรรมแก่เด็กและเยาวชนมาแบ่งปัน โดยมิได้มีเจตนาที่จะจัดทำหลักสูตรคริสตศาสตร์ แต่นำคุณค่าแห่งพระวรสารซึ่งเป็นหลักคริสตธรรม และเป็นคุณธรรมสากลมาปลูกฝังให้เป็นคุณค่าชีวิตแก่ผู้เรียน ในขณะที่คำนึงถึงผู้เรียนและผู้สอนที่นับถือศาสนาแตกต่างกัน

* 1. **กระบวนการจัดการเรียนรู้**: มีความทันสมัยในการเข้าถึงจิตใจเด็กและเยาวชนไทยใน

ปัจจุบันได้ มีการอ้างอิงงานวิจัยทางจริยศาสตร์ และจิตวิทยาพัฒนาการ และการเรียนรู้ ในขณะที่มั่นคงในคุณค่า หลักจริยธรรมที่เป็นวัฒนธรรมแห่งชีวิต ดังที่พระศาสนจักรสนับสนุนให้ใช้ทฤษฏีใหม่ๆที่ทันสมัยทางด้านพัฒนาการของมนุษย์ พัฒนาการทางด้านจริยธรรม และทฤษฎีการเรียนรู้ที่มีประสิทธิภาพซึ่งอยู่บนพื้นฐานของความเข้าใจธรรมชาติของมนุษย์ตามหลักคริสตธรรม รวมทั้งมุ่งสร้างทักษะและสมรรถนะที่โลกแห่งคริสตศตวรรษที่ 21 ต้องการทั้งนี้อยู่ในกรอบของกระบวนการเรียนรู้ที่เป็นCycle ของ SEE – JUDGE – ACT โดยเน้นที่ JUDGE ให้ ประกอบไปด้วยการมีสติ หยุดนิ่ง ภาวนา และ ไตร่ตรอง (REFLECTION) เป็นทักษะที่สำคัญในขั้นตอนนี้หรือเรียนได้ว่าเป็น Reflective Pedagogy

* 1. **ทักษะชีวิตที่สำคัญ** : เป็นหลักสูตรที่ให้ความสำคัญของการสร้างทักษะชีวิตที่สำคัญ

สำหรับการอยู่รอดในสังคมปัจจุบัน คือ การมีสติ รู้จักภาวนา สร้างความเข้มแข็งของมโนธรรม เพื่อให้สามารถใช้อิสรภาพในการเลือกและตัดสินใจอย่างรับผิดชอบในการกระทำของตน และทักษะในการอยู่ร่วมกับผู้อื่น มีวุฒิภาวะทางเพศ เข้าใจลึกซึ้งในชีวิตสมรส และชีวิตครอบครัว ตระหนักและรู้เท่าทันอิทธิพลของสื่อ

* 1. **แก่นของหลักสูตร** : ความรัก-เมตตา เป็นแก่นของหลักสูตรจริยศึกษาสำหรับโรงเรียน

คาทอลิก การให้การศึกษาอบรมด้วยความรัก เพื่อสอนให้รักเป็น อันจะทำให้เป็นผู้มีคุณธรรม จริยธรรม เป็นหัวใจของหลักสูตรจริยศึกษาสำหรับโรงเรียนคาทอลิก

**4. วิสัยทัศน์**

 หลักสูตรจริยศึกษาสำหรับโรงเรียนคาทอลิก มุ่งอบรมหล่อหลอมให้ผู้เรียนตระหนักในคุณค่าและศักดิ์ศรีของการเป็นมนุษย์ที่พระผู้สร้างได้บรรจงสร้างด้วยความรัก และเคารพในศักดิ์ศรีของเพื่อนมนุษย์ทุกคนซึ่งเท่าเทียมกับตน ไม่ว่าจะมีเชื้อชาติ สีผิว ศาสนา ภาษา และวัฒนธรรมที่แตกต่างจากตน และส่งเสริมให้ผู้เรียนแสวงหาความสุขที่แท้จริงด้วยการเป็นบุคคลเพื่อผู้อื่น ร่วมงานกับผู้อื่นในการสร้างสังคมที่มีความยุติธรรมและเมตตาธรรม พร้อมให้อภัย และเปิดโอกาสให้ทุกคนได้มีชีวิตที่ดีงาม มีความรัก สามัคคี เห็นอกเห็นใจกัน

**5 .วัตถุประสงค์ของหลักสูตร**

 1) เพื่อให้ผู้เรียนได้เรียนรู้ที่จะรัก เมตตา และให้อภัย เพื่ออยู่ร่วมกับผู้อื่นได้อย่างสันติ บนพื้นฐานของความเคารพ และความยุติธรรม

2) เพื่อปลูกฝังการเป็นผู้ซื่อสัตย์สุจริต ให้เป็นคุณลักษณะเด่นของนักเรียนโรงเรียนคาทอลิก

3) เพื่อปลูกฝังคุณธรรมอื่นๆตามจิตตารมณ์ที่โรงเรียนยึดเป็นอัตลักษณ์

 4) เพื่อพัฒนาผู้เรียนให้มีการภาวนาและ เจริญสติ เป็นเครื่องมือของการพัฒนาจิตวิญญาณและมโนธรรมที่เที่ยงตรง

5) เพื่อพัฒนาทักษะในการคิดอย่างมีวิจารณญาณ และการใช้เหตุผลเชิงคุณธรรมได้อย่างมีวุฒิภาวะ

**6.สาระของหลักสูตร**

6.1สาระของหลักสูตรประกอบไปด้วยคุณธรรมต่างๆที่มีความรัก เมตตา และการรับใช้เพื่อนมนุษย์เป็นแกนกลาง ดังนั้น จึงให้ความสำคัญกับ ความซื่อสัตย์ ความรับผิดชอบ ความเคารพ ความกตัญญู ความพอเพียง จิตสาธารณะ ความยุติธรรม และความเป็นธรรมในสังคม ทั้งนี้เป็นจริยธรรมที่คริสตศาสนาให้ความสำคัญมาในประวัติศาสตร์อันยาวนาน เพราะมีความจำเป็นยิ่งในการร่วมสร้างสังคมที่เป็นสุข และนำมนุษย์สู่ความรอดพ้นอันเป็นอานิสงค์ของการไถ่กู้ของพระเยซูคริสต์

 6.2 คุณค่าพระวรสาร ซึ่งสภาการศึกษาคาทอลิกเผยแพร่ในช่วง 2 ปี (พ.ศ. 2553-2555) ของการสัมมนาเพื่อสร้างความชัดเจนของอัตลักษณ์การศึกษาคาทอลิก คือ

*1. ความเชื่อศรัทธา 2. ความจริง 3. การไตร่ตรอง และการภาวนา 4. การมีมโนธรรมเที่ยงตรง มีวิจารณญาณ และความกล้าหาญเชิงศีลธรรม 5. อิสรภาพ 6. ความยินดี 7. ความเคารพ ความตระหนักในศักดิ์ศรีของมนุษย์ 8. ความสุภาพถ่อมตน 9. ความซื่อตรง 10.ความเรียบง่าย ความพอเพียง 11. ความรัก 12. ความเมตตา 13. ความกตัญญูรู้คุณ 14. การงาน/หน้าที่ 15. การรับใช้*

*16. ความยุติธรรม 17. สันติ การคืนดี 18. การให้อภัย 19. ความเป็นหนึ่ง/ความเป็นชุมชน 20.การพิศเพ่งสิ่งสร้าง/รักษ์ธรรมชาติ 21.ความหวัง ( นำเสนอโดย คุณพ่อจรัล ทองปิยะภูมิ)*

 6.3 คุณลักษณะอันพึงประสงค์ของผู้เรียน 8 ประการ ตามหลักสูตรแกนกลางขั้นพื้นฐาน พุทธศักราช 2555 ของ กระทรวงศึกษาธิการ อันได้แก่ 1.  รักชาติ  ศาสน์ กษัตริย์ 2.  ซื่อสัตย์สุจริต 3. มีวินัย 4. ใฝ่เรียนรู้ 5. อยู่อย่างพอเพียง 6.  มุ่งมั่นในการทำงาน 7.  รักความเป็นไทย 8.  มีจิตสาธารณะ

 6.4 หลักสูตร Growing Good ซึ่งสภาการศึกษาคาทอลิกได้ทำ MOU กับ ศูนย์สาธารณประโยชน์และประชาสังคม สถาบันบัณฑิตพัฒนบริหารศาสตร์ และองค์กรเพื่อความโปร่งใสในประเทศไทย เพื่อนำมาใช้ในโรงเรียนประกอบไปด้วยคุณค่าความดี 5 ประการ คือ

*1.ความซื่อสัตย์สุจริต 2. การมีจิตสาธารณะ 3. ความเป็นธรรมทางสังคม 4. การกระทำอย่างรับผิดชอบ 5. การเป็นอยู่อย่างพอเพียง* ทั้งนี้มีการเพิ่มคุณค่าด้วยจิตตารมณ์พระวรสาร

 6.5 ให้ความสำคัญกับการป้องกันและแก้ปัญหาของโลกสมัยใหม่ในการอยู่ร่วมกันอย่าง

ขาดความเคารพและเอื้ออาทรต่อกัน เช่นปัญหาต่างๆที่มากับการใช้เทคโนโลยี ที่แพร่หลายในสังคม ปัจจุบัน การเคารพในสิทธิของผู้อื่น ความตระหนักในเรื่องของเพศ ศักดิ์ศรีของมนุษย์และชีวิตครอบครัว

 ดังนั้นจึงกำหนดสาระของหลักสูตรจริยศึกษาสำหรับโรงเรียนคาทอลิก 50 ปี หลังสังคายนาวาติกันที่ 2 ดังนี้

*จงแสวงหาเถิด แล้วท่านจะพบ (มัทธิว บทที่ 7 ข้อ 7)*

**สาระที่ 1 แสวงหาความจริงของชีวิต/เป็นผู้พร้อมจาริกแสวงหา**

 มาตรฐาน 1.1 มีความเชื่อ ความศรัทธา และความหวัง ตามหลักศาสนา

 มาตรฐาน 1.2 แสวงหาความจริงจากทุกสิ่งที่เกิดขึ้นในชีวิต

 มาตรฐาน 1.3 มีการไตร่ตรอง และภาวนาเป็นวิถีชีวิต

 มาตรฐาน 1.4 มีวิจารณญาณ มโนธรรม มีความกล้าหาญเชิงศีลธรรม มีสติ รอบคอบ

**สาระที่ 2 พบพระพรซึ่งประสิทธิ์พิศวง/พบพระพรในชีวาด้วยศักดิ์ศรี**

 มาตรฐาน 2. 1 มีใจร่าเริงเบิกบาน ชื่นชมยินดีในพระพรต่างๆที่ได้รับในชีวิต

 มาตรฐาน 2. 2 สุภาพถ่อมตน เรียบง่าย พอเพียง อดทน

 มาตรฐาน 2.3 เคารพในศักดิ์ศรีของตนเองผู้อื่น รักนวลสงวนตัว

 มาตรฐาน 2.4 มีความซื่อสัตย์และซื่อตรง

มาตรฐาน 2.5 มีอิสรภาพ และพึ่งตนเองได้

*เป็นน้ำหนึ่งใจเดียวกัน มีความรักแบบเดียวกัน* (ฟิลิปปี บทที่ 2 ข้อ 2)

**สาระที่ 3 คุณธรรมนำจิตพร้อมน้อมดำรง/รู้จักรักเอื้อเฟื้อเกื้อไมตรี**

 มาตรฐาน 3.1 รักชาติ ศาสน์ กษัตริย์

 มาตรฐาน 3.2 รัก เมตตา เห็นอกเห็นใจ

 มาตรฐาน 3.3 รับใช้ เอื้อเฟื้อเผื่อแผ่ ร มีจิตอาสา

 มาตรฐาน 3.4 กตัญญูรู้คุณ นบนอบ

 มาตรฐาน 3.5 รับผิดชอบต่อหน้าที่ มีวินัย

 มาตรฐาน 3.6 มีความยุติธรรม

**สาระที่ 4 ธำรงหนึ่งเดียวกันสร้างสรรค์ชน/สร้างสันติวิถีแห่งชุมชน**

 มาตรฐาน 4.1 ให้อภัย

 มตรฐาน 4.2 สร้างสันติ และการคืนดี

 มาตรฐาน 4.3 สร้างความเป็นหนึ่ง สู่ความเป็นชุมชน

 มาตรฐาน 4.4 ซาบซึ้งและมีความมหัศจรรย์ใจในสิ่งสร้างและ รักษ์ธรรมชาติ

**7. การกำหนดเวลาเรียน**

การกำหนดเวลาเรียนของหลักสูตรจริยศึกษาสำหรับโรงเรียนคาทอลิกนี้ เปิดโอกาสให้มีความยืดหยุ่นตามสภาพจริง แต่แนะนำให้อย่างน้อยมีการเรียนการสอนสัปดาห์ละ 1 คาบปกติ คือ 50 นาที แต่การจัดทำหลักสูตรสำหรับแต่ละหน่วยการเรียนกำหนดเวลาเรียน 20-30 นาที

โดยกำหนดการจัดทำแผนการเรียนรู้สำหรับแต่ละระดับชั้นเรียนในแต่ละปีการศึกษาดังนี้

|  |  |  |  |  |
| --- | --- | --- | --- | --- |
| สาระ | ประถมศึกษาปีที่ 1 -3 | ประถมศึกษาปีที่ 4-6 | มัธยมศึกษาปีที่ 1-3 | มัธยมศึกษาปีที่ 4-6 |
| สาระที่ 1 | 12 คาบ | 14 คาบ | 14 คาบ | 12 คาบ |
| สาระที่ 2 | 18 คาบ | 16 คาบ | 16 คาบ | 18 คาบ |
| สาระที่ 3 | 18 คาบ | 16 คาบ | 14 คาบ | 12 คาบ |
| สาระที่ 4 | 10 คาบ | 12 คาบ | 12 คาบ | 14 คาบ |

**8. การวัดและประเมินผลการเรียนรู้**

การวัดและประเมินผลการเรียนรู้เป็นกระบวนการที่ใช้ในการพัฒนาคุณภาพของหลักสูตร และคุณภาพของผู้เรียน เน้นที่การประเมินทัศนะคติที่ดีงาม และการประพฤติปฏิบัติที่สอดคล้องกับคุณธรรมที่ยึดมั่น จึงกำหนดการวัดและประเมินผลที่ไม่ปรากฏเป็นคะแนนสอบเยี่ยงการวัดและประเมินผลของกลุ่มสาระการเรืยนรู้ตามหลักสูตรของกระทรวงศึกษาธิการ แต่เป็นการประเมินตามสภาพจริงเพื่อให้เกิดการพัฒนาอย่างต่อเนื่อง

ใบงานที่ 1

คำอธิบายรายวิชา ช่วงชั้นที่ ............

.........................................................................................................................................................................................................................................................................................................................

ผลการเรียนรู้

.........................................................................................................................................................................................................................................................................................................................

ใบงานที่ 2

สาระที่ ..........

มาตรฐานที่ .....................

|  |  |
| --- | --- |
| มาตรฐานช่วงชั้นที่ ... | สาระการเรียนรู้ช่วงชั้นที่ ...... |
| ชั้นเรียน…. | ชั้นเรียน...... | ชั้นเรียน...... |
|  |  |  |  |

ใบงานที่ 3

สาระที่.....

มาตรฐานที่..............

|  |  |  |
| --- | --- | --- |
| ชั้นเรียน | ผลการเรียนรู้ | สาระการเรียนรู้ |
|  |  |  |

ใบงานที่ 4

โครงสร้างจริยศึกษา ชั้นเรียน...................

|  |  |  |  |  |
| --- | --- | --- | --- | --- |
| หน่วยที่ | ชื่อหน่วยการ | เรียนผลการเรียนรู้ที่คาดหวัง | สาระสำคัญ | จำนวนคาบ |
|  |  |  |  |  |

แผนการจัดการเรียนรู้ จริยศึกษา

ชั้นเรียน..................... ภาคเรียนที่ ......... ปีการศึกษา

หน่ายใหญ่/หัวข้อเรื่อง.........

หน่วยย่อย/ หัวข้อเรื่อง .................. จำนวนคาบเรียน.................

1. จุดประสงค์การเรียนรู้ (ควรกำหนดทักษะและสมรรถนะด้วย)
2. สาระการเรียนรู้
3. กิจกรรมการเรียนรู้
4. สื่อ/อุปกรณ์/แหล่งการเรียนรู้
5. การวัดและประเมินผล

เอกสารประกอบ เช่น ใบความรู้ ใบงาน แบบสังเกตพฤติกรรม

**โรงเรียนมาแตร์เดอีวิทยาลัย**

**ใบงานที่ 1**

 **คำอธิบายรายวิชา** (จากสาระที่ 4 ) ผู้สร้างความเป็นหนึ่ง ( ระดับมัธยมศึกษา )

  **ศึกษาเรียนรู้ให้เห็นคุณค่า และฝึกปฏิบัติ**ในการเป็นผู้สร้างความเป็นหนึ่งเดียวกันสามารถให้อภัย สร้างสันติและการคืนดีกัน สร้างความเป็นหนึ่งเดียวกันสู่ความเป็นชุมชน ซาบซึ้งและมีความมหัศจรรย์ใจในสิ่งสร้างและรักษ์ธรรมชาติ

**โดย**ใช้กระบวนการเรียนการสอนที่เน้นการคิดวิเคราะห์ อภิปราย การแสดงความคิดเห็น การสืบค้น การแสวงหาความจริง กระบวนการกลุ่ม การฝึกปฏิบัติ และการเรียนแบบร่วมมือ รวมทั้งมีการภาวนาและไตร่ตรอง

 **เพื่อ**ให้ผู้เรียน มีคุณธรรม จริยธรรมที่ดี มีวินัย มีทักษะชีวิต รู้จักคิดและตัดสินใจแก้ปัญหา มีจิตใจใฝ่เรียนรู้ สามารถสื่อสารและทำงานร่วมกับผู้อื่นอย่างเหมาะสม ด้วยการเปิดใจและยอมรับในความแตกต่างของบุคคลเคารพในสิทธิและศักดิ์ศรีของผู้อื่น บนพื้นฐานของความพอเพียงและความเป็นไทย มีจิตสาธารณะและอยู่ในสังคมอย่างมีความสุข

 **วัดและประเมินผล**ด้วยวิธีการประเมินตามสภาพความเป็นจริง ผลงาน ใบงาน การใช้แบบฝึกทักษธการแสดงความคิดเห็น กิจกรรมกลุ่ม การอภิปราย การตอบคำถาม การเสนอความคิดเห็น และสังเกตพฤติกรรม

**โรงเรียนมาแตร์เดอีวิทยาลัย**

**ใบงานที่ 2**

สาระที่ 4 ผู้สร้างความเป็นหนึ่ง ระดับมัธยมศึกษา

มาตรฐานที่ 4.1 ให้อภัย

|  |  |
| --- | --- |
| มาตรฐานช่วงชั้นที่ 3 | สาระการเรียนรู้ช่วงชั้นที่ 3 |
| ชั้นมัธยมศึกษาปีที่2 1 | ชั้นมัธยมศึกษาปีที่ 2 | ชั้นมัธยมศึกษาปีที่ 3 |
| รู้ เข้าใจ และสามารถให้อภัยผู้อื่นได้ | การให้อภัยเป็นพื้นฐานของชีวิตที่เป็นสุข | การให้อภัยทำให้เกิดคุณค่าอื่นๆในชีวิต | วิธีการปฏิบัติตนอันเป็นเส้นทางสู่การให้อภัย |

 มาตรฐาน 4.1 ให้อภัย

|  |  |
| --- | --- |
| มาตรฐานช่วงชั้นที่4 | สาระการเรียนรู้ช่วงชั้นที่ 4 |
| ชั้นมัธยมศึกษาปีที่ 4 | ชั้นมัธยมศึกษาปีที่ 5 | ชั้นมัธยมศึกษาปีที่ 6 |
| การให้อภัยผู้อื่นเป็นหนึ่งในคุณค่าสำคัญของชีวิต | การให้อภัยในการสร้างสังคมที่เป็นสุข | การให้อภัยเกิดขึ้นได้จากการรู้จักตนเอง | การให้อภัยและให้โอกาสผู้อื่นนับเป็นการให้โอกาสตนเอง |

ใบงานที่2

มาตรฐานที่ 4.2 สร้างสันติและการคืนดี

|  |  |
| --- | --- |
| มาตรฐานช่วงชั้นที่3 | สาระการเรียนรู้ช่วงชั้นที่ 3 |
| ชั้นมัธยมศึกษาปีที่ 1 | ชั้นมัธยมศึกษาปีที่ 2 | ชั้นมัธยมศึกษาปีที่ 3 |
| รู้และเข้าใจสามารถประพฤติปฏิบัติตนให้อยู่ในสังคมอย่างมีความสุขได้ | ความหมายและความสำคัญของการสร้างสันติภาพ | หลักการและความสำคัญของการสร้างสันติภาพ | ความหมาย หลักการ ความสำคัญของการสร้างสันติภาพ |

มาตรฐานที่ 4.2 สร้างสันติและการคืนดี

|  |  |
| --- | --- |
| มาตรฐานช่วงชั้นที่ 4 | สาระการเรียนรู้ช่วงชั้นที่ 4 |
| ชั้นมัธยมศึกษาปีที่ 4 | ชั้นมัธยมศึกษาปีที่ 5 | ชั้นมัธยมศึกษาปีที่ 6 |
| วิเคราะห์การพัฒนาตนและเสนอแนวคิดของศาสนาที่ตนนับถือในการสร้างสันติภาพและการคืนดี ในสังคมไทยและสังคมโลกได้ | ความหมายและความสำคัญของการสร้างสันติภาพและการคืนดีในสังคม | ความหมายและความสำคัญของการสร้างสันติภาพและการคืนดีในสังคม | ความต้องการของพลโลกที่มีคุณธรรมจริยธรรม-ความสุขขั้นพื้นฐาน-คุณธรรมและบุคคลสำคัญที่เกี่ยวข้อง |

**โรงเรียนมาแตร์เดอีวิทยาลัย**

ใบงานที่ 2

มาตรฐานที่ 4.3 สร้างความเป็นหนึ่ง สู่ความเป็นชุมชน

|  |  |
| --- | --- |
| มาตรฐานช่วงชั้นที่3 | สาระการเรียนรู้ช่วงชั้นที่ 3 |
| ชั้นมัธยมศึกษาปีที่ 1 | ชั้นมัธยมศึกษาปีที่ 2 | ชั้นมัธยมศึกษาปีที่ 3 |
| -รู้และเข้าใจหลักการองค์ประกอบ การสร้างความเป็นหนึ่งในชุมชนสังคมประเทศและสังคมโลกได้ | หลักการอยู่ร่วมกันอย่างสันติสุข โดยการพัฒนาชุมชนตามวิถีความเป็นไทย | หลักการและองค์ประกอบของการอยู่ร่วมกันอย่างสันติสุข โดยการพัฒนาชุมชนตามวิถีความเป็นไทย | หลักการอยู่ร่วมกันอย่างสันติสุข โดยการพัฒนาชุมชนตามวิถีความเป็นไทย |

มาตรฐานที่ 4.3 สร้างความเป็นหนึ่ง สู่ความเป็นชุมชน

|  |  |
| --- | --- |
| มาตรฐานช่วงชั้นที่4 | สาระการเรียนรู้ช่วงชั้นที่ 4 |
| ชั้นมัธยมศึกษาปีที่ 4 | ชั้นมัธยมศึกษาปีที่ 5 | ชั้นมัธยมศึกษาปีที่ 6 |
| -วิเคราะห์สร้างสรรค์การพัฒนาตนเองและสังคมให้อยู่อย่างมีความสุขตามวิถีแห่งความเป็นหนึ่งเดียวกัน | หลักการอยู่ร่วมกันอย่างสันติสุข โดยการพัฒนาชุมชนตามวิถีความเป็นไทย | หลักการอยู่ร่วมกันอย่างสันติสุข โดยการพัฒนาชุมชนอย่างเป็นหนึ่งเดียวกัน | -หลักการอยู่ร่วมกันอย่างสันติสุข –แนวคิด การพัฒนาชุมชนอย่างมีส่วนร่วมและเป้นหนึ่งเดียวกัน |

**โรงเรียนมาแตร์เดอีวิทยาลัย**

ใบงานที่2

มาตรฐานที่ 4.4 ซาบซึ้งและมีความมหัศจรรย์ใจในสิ่งสร้างและรักษ์ธรรมชาติ

|  |  |
| --- | --- |
| มาตรฐานช่วงชั้นที่3 | สาระการเรียนรู้ช่วงชั้นที่ 3 |
| ชั้นมัธยมศึกษาปีที่ 1 | ชั้นมัธยมศึกษาปีที่ 2 | ชั้นมัธยมศึกษาปีที่ 3 |
| อธิบายสรุปปัจจัยทางกายภาพการอนุรักษ์สิ่งแวดล้อมและเห็นคุณค่าของสิ่งสร้างหลักตามศาสนาที่ตนนับถือได้ | สิ่งแวดล้อมธรรมชาติรอบตัว-การดำเนินชีวิตตาม แบบอย่างที่ดีตามคุณค่าพระวรสารและหลักศาสนาที่ตนนับถือ | การสร้างสิ่งแวดล้อมธรรมชาติรอบตัว-การดำเนินชีวิตตาม แบบอย่างที่ดีตามคุณค่าพระวรสารและหลักศาสนาที่ตนนับถือ | การสร้างสิ่งแวดล้อมธรรมชาติรอบตัว-การดำเนินชีวิตตาม แบบอย่างที่ดีในสังคมไทย |

**โรงเรียนมาแตร์เดอีวิทยาลัย**

มาตรฐานที่ 4.4 ซาบซึ้งและมีความมหัศจรรย์ใจในสิ่งสร้างและรักษ์ธรรมชาติ

|  |  |
| --- | --- |
| มาตรฐานช่วงชั้นที่ 4 | สาระการเรียนรู้ช่วงชั้นที่ 4 |
| ชั้นมัธยมศึกษาปีที่ 4 | ชั้นมัธยมศึกษาปีที่ 5 | ชั้นมัธยมศึกษาปีที่ 6 |
| -วิเคราะห์ปัจจัยทางกายภาพและภูมิสังคมที่มีผลต่อการเห็นคุณค่าในการอนุรักษ์สิ่งแวดล้อมและสิ่งสร้างแบบยั่งยืนตามคุณค่าพระวรสารและหลักศาสนาที่ตนนับถือได้ | -การสร้างสิ่งแวดล้อมโดยธรรมชาติและสร้างโดยมนุษย์-การดำเนินชีวิตตาม แบบอย่างที่ดีในสังคมไทยและสังคมโลก | การสร้างสิ่งแวดล้อมธรรมชาติรอบตัว-การดำเนินชีวิตตาม แบบอย่างที่ดีของบุคคลต่างๆ | การอนุรักษ์สิ่งแวดล้อมธรรมชาติรอบตัว-ข้อคิดและแบบอย่างการดำเนินชีวิตตามรอยบุคคลสำคัญ |

**โรงเรียนมาแตร์เดอีวิทยาลัย**

ใบงานที่ 3 สาระที่ 4 ผู้สร้างความเป็นหนึ่ง ระดับมัธยมศึกษา

มาตรฐานที่ 4.1 ให้อภัย

|  |  |  |
| --- | --- | --- |
| ชั้นเรียน | ผลการเรียนรู้ | สาระการเรียนรู้ |
| มัธยมปีที่ 1 | รู้และเข้าใจความหมายการให้อภัยตามหลักธรรมที่ตนนับถือ | ความต้องการขั้นพื้นฐานที่มีคุณธรรมจริยธรรม |
| มัธยมปีที่ 2 | 1.วิเคราะห์ความหมายการให้อภัยตามหลักธรรมที่ตนนับถือ | ความต้องการขั้นพื้นฐานของที่มีคุณธรรมจริยธรรมเบื้องต้น |
| มัธยมปีที่ 3 | 1.รู้และเข้าใจความหมายการให้อภัยตามหลักธรรมที่ตนนับถือ2. อธิบายความสัมพันธ์การดำเนินชีวิตของบุคคลที่รู้จักให้อภัย | ความต้องการขั้นพื้นฐานของมนุษย์ที่ประกอบด้วยคุณธรรมจริยธรรม -คุณธรรมและจริยธรรมขั้นพื้นฐาน-คุณธรรมและบุคคลสำคัญที่เกี่ยวข้อง- |
| มัธยมปีที่ 4 | 1. รู้และเข้าใจความหมายการให้อภัยตามหลักธรรมที่ตนนับถือ

2. อธิบายความสัมพันธ์การดำเนินชีวิตของบุคคลที่รู้จักให้อภัย | ความต้องการของมนุษย์ ที่มีคุณธรรมจริยธรรมขั้นพื้นฐาน -คุณธรรมและจริยธรรมของบุคคลสำคัญที่เกี่ยวข้อง |
| มัธยมปีที่ 5 | 1รู้และเข้าใจความหมายการให้อภัยตามหลักธรรมที่ตนนับถือ 2วิเคราะห์ ความสัมพันธ์การดำเนินชีวิตของบุคคลที่รู้จักให้อภัย | -ความต้องการของพลโลกที่มีคุณธรรมจริยธรรม -คุณธรรมและบุคคลสำคัญที่เกี่ยวข้อง |
| มัธยมปีที่6 | 1รู้และเข้าใจความหมายการให้อภัยตามหลักธรรมที่ตนนับถือ 2วิเคราะห์ปัญหาและอุปสรรคในการดำเนินชีวิตของบุคคลที่ขาดสติ | -ความต้องการของพลโลกที่มีคุณธรรมจริยธรรม –ความสุขขั้นพื้นฐาน -คุณธรรมและบุคคลสำคัญที่เกี่ยวข้อง |

**โรงเรียนมาแตร์เดอีวิทยาลัย**

ใบงานที่ 3

สาระที่ 4ผู้สร้างความเป็นหนึ่ง ระดับมัธยมศึกษา

มาตรฐานที่ 4.2 สร้างสันติและการคืนดี

|  |  |  |
| --- | --- | --- |
| ชั้นเรียน | ผลการเรียนรู้ | สาระการเรียนรู้ |
| มัธยมปีที่ 1 | บอก เหตุการณ์บทความที่เกี่ยวข้องกับความรักและการคืนดี | ความหมายและความสำคัญของการสร้างสันติภาพ |
| มัธยมปีที่ 2 | อธิบาย เหตุการณ์บทความที่เกี่ยวข้องกับความรักและการคืนดี | หลักการและความสำคัญของการสร้างสันติภาพ |
| มัธยมปีที่ 3 | วิเคราะห์ เหตุการณ์บทความที่เกี่ยวข้องกับความรักและการคืนดี | ความหมาย หลักการ ความสำคัญของการสร้างสันติภาพ |
| มัธยมปีที่ 4 | อธิบายเชื่อมโยงจากเหตุการณ์บทความที่เกี่ยวข้องกับความรักและการคืนดี | ความหมายและความสำคัญของการสร้างสันติภาพและการคืนดีในสังคม |
| มัธยมปีที่ 5 | อธิบายเชื่อมโยงจากข่าวเหตุการณ์ปัจจุบันที่เกี่ยวข้องกับความรักและการคืนดี | ความหมายและความสำคัญของการสร้างสันติภาพและการคืนดีในสังคม |
| มัธยมปีที่6 | อภิปรายเชิงสร้างสรรค์เชื่อมโยงจากข่าวเหตุการณ์ปัจจุบันที่เกี่ยวข้องกับความรักและการคืนดี | ความต้องการของพลโลกที่มีคุณธรรมจริยธรรม-ความสุขขั้นพื้นฐาน-คุณธรรมและบุคคลสำคัญที่เกี่ยวข้อง |

**โรงเรียนมาแตร์เดอีวิทยาลัย**

ใบงานที่ 3

สาระที่ 4ผู้สร้างความเป็นหนึ่ง ระดับมัธยมศึกษา

มาตรฐานที่ 4.3สร้างความเป็นหนึ่ง สู่ความเป็นชุมชน

|  |  |  |
| --- | --- | --- |
| ชั้นเรียน | ผลการเรียนรู้ | สาระการเรียนรู้ |
| มัธยมปีที่ 1 | รู้และเข้าใจหลักการและองค์ประกอบการสร้างสันติสุข  |  หลักการอยู่ร่วมกันอย่างสันติสุข โดยการพัฒนาชุมชนตามวิถีความเป็นไทย |
| มัธยมปีที่ 2 | อธิบายหลักการและองค์ประกอบการสร้างสันติสุข  | หลักการและองค์ประกอบของการอยู่ร่วมกันอย่างสันติสุข โดยการพัฒนาชุมชนตามวิถีความเป็นไทย |
| มัธยมปีที่ 3 | .รู้และเข้าใจหลักการและองค์ประกอบการสร้างสันติสุข  | หลักการอยู่ร่วมกันอย่างสันติสุข โดยการพัฒนาชุมชนตามวิถีความเป็นไทย |
| มัธยมปีที่ 4 | 1รู้และเข้าใจหลักการและองค์ประกอบการสร้างสันติสุข 2.อภิปรายชุมชนสร้างสุข | -หลักการอยู่ร่วมกันอย่างสันติสุข โดยการพัฒนาชุมชนตามวิถีความเป็นไทย |
| มัธยมปีที่ 5 | 1วิเคราะห์หลักการและองค์ประกอบการสร้างสันติสุข 2.อภิปรายวิธีการสร้างชุมชนตัวอย่างสร้างสุข | หลักการอยู่ร่วมกันอย่างสันติสุข โดยการพัฒนาชุมชนอย่าง พอเพียง |
| มัธยมปีที่6 | 1วิเคราะห์หลักการและองค์ประกอบการสร้างสันติสุข 2.อภิปรายวิธีการสร้างชุมชนตัวอย่างสร้างสุข | -หลักการอยู่ร่วมกันอย่างสันติสุข –แนวคิด การพัฒนาชุมชนอย่างยั่งยืน |

**โรงเรียนมาแตร์เดอีวิทยาลัย**

ใบงานที่ 3 สาระที่ 4 ผู้สร้างความเป็นหนึ่ง ระดับมัธยมศึกษา

มาตรฐานที่ 4.4 ซาบซึ้งและมีความมหัศจรรย์ใจในสิ่งสร้างและรักษ์ธรรมชาติ

|  |  |  |
| --- | --- | --- |
| ชั้นเรียน | ผลการเรียนรู้ | สาระการเรียนรู้ |
| มัธยมปีที่ 1 | บอกคุณประโยชน์ของความสำคัญของทุกสิ่งสร้าง ตามธรรมชาติ | -สิ่งแวดล้อมธรรมชาติรอบตัว-การดำเนินชีวิตตาม แบบอย่างที่ดีตามหลักศาสนาที่ตนนับถือ |
| มัธยมปีที่ 2 | อธิบายคุณประโยชน์ของความสำคัญของทุกสิ่งสร้าง ตามธรรมชาติ | การสร้างสิ่งแวดล้อมธรรมชาติรอบตัว-การดำเนินชีวิตตาม แบบอย่างที่ดีตามหลักศาสนา |
| มัธยมปีที่ 3 | วิเคราะห์คุณประโยชน์ของทุกสิ่งสร้าง ตามธรรมชาติและหลักการดำเนินชีวิตตามแบบอย่างที่ดี | การสร้างสิ่งแวดล้อมธรรมชาติรอบตัว-การดำเนินชีวิตตาม แบบอย่างที่ดีในสังคมไทย |
| มัธยมปีที่ 4 |  วิเคราะห์เชิงสร้างสรรค์ความสำคัญของสิ่งตามสร้าง ตามธรรมชาติ 2เห็นคุณค่าของความดีงามตามหลักศาสนาที่ตนนับถือ | -การสร้างสิ่งแวดล้อมโดยธรรมชาติและสร้างโดยมนุษย์-การดำเนินชีวิตตาม แบบอย่างที่ดีในสังคมไทยและสังคมโลก |
| มัธยมปีที่ 5 | 1. วิเคราะห์ความความสำคัญของทุกสิ่งสร้าง 2การเห็นคุณความดีงามของหลักศาสนาที่ตนนับถือ
 | การสร้างสิ่งแวดล้อมธรรมชาติรอบตัว-การดำเนินชีวิตตาม แบบอย่างที่ดี |
| มัธยมปีที่6 | 1วิเคราะห์เปรียบเทียบความสัมพันธ์ของการให้ความรักกับทุกสิ่งสร้าง 2การเห็นคุณค่าศรัทธราในหลักศาสนาที่ตนนับถือ | การอนุรักษ์สิ่งแวดล้อมธรรมชาติรอบตัว-ข้อคิดและแบบอย่างการดำเนินชีวิตตามรอยบุคคลสำคัญ |

 **โรงเรียนมาแตร์เดอีวิทยาลัย**

 ใบงานที่ 4 โครงสร้างจริยศึกษา ชั้นมัธยมศึกษาปีที่ 1

|  |  |  |  |  |
| --- | --- | --- | --- | --- |
| หน่วยที่ |  ชื่อหน่วยการเรียน | ผลการเรียนรู้ที่คาดหวัง |  สาระสำคัญ | จำนวนคาบ |
| 1. | การให้อภัย | 1.รู้และเข้าใจความหมายการให้อภัยตามหลักธรรมที่ตนนับถือ  | -ความต้องการของมนุษย์ขั้นพื้นฐานที่มีคุณธรรมจริยธรรม - | 2 |
| 2. | สร้างสันติและการคืนดี | 1.บอก เหตุการณ์บทความที่เกี่ยวข้องกับความรักและการคืนดี | -ความหมายและความสำคัญของการสร้างสันติภาพ | 2 |
| 3. | สร้างความเป็นหนึ่ง สู่ความเป็นชุมชน | 1. รู้และเข้าใจหลักการและองค์ประกอบการสร้างสันติสุข
 | -หลักการอยู่ร่วมกันอย่างสันติสุข โดยการพัฒนาชุมชนตามวิถีความเป็นไทย | 4 |
| 4. | ซาบซึ้งและมีความมหัศจรรย์ใจในสิ่งสร้างและรักษ์ธรรมชาติ |  1. บอกคุณประโยชน์ของความสำคัญของทุกสิ่งสร้าง ตามธรรมชาติ  | -สิ่งแวดล้อมธรรมชาติรอบตัว-การดำเนินชีวิตตาม แบบอย่างที่ดีตามหลักศาสนาที่ตนนับถือ | 4 |

ใบงานที่ 4 โครงสร้างจริยศึกษา ชั้นมัธยมศึกษาปีที่ 2

|  |  |  |  |  |
| --- | --- | --- | --- | --- |
| หน่วยที่ |  ชื่อหน่วยการเรียน | ผลการเรียนรู้ที่คาดหวัง |  สาระสำคัญ | จำนวนคาบ |
| 1. | ให้อภัย | 1.วิเคราะห์ความหมายการให้อภัยตามหลักธรรมที่ตนนับถือ  | -ความต้องการของมนุษย์ขั้นพื้นฐานที่มีคุณธรรมจริยธรรม  | 2 |
| 2. | สร้างสันติและการคืนดี | 1.อธิบาย เหตุการณ์บทความที่เกี่ยวข้องกับความรักและการคืนดี | -หลักการและความสำคัญของการสร้างสันติภาพ | 2 |
| 3. | สร้างความเป็นหนึ่ง สู่ความเป็นชุมชน | 1.อธิบายหลักการและองค์ประกอบการสร้างสันติสุข  | -หลักการและองค์ประกอบของการอยู่ร่วมกันอย่างสันติสุข โดยการพัฒนาชุมชนตามวิถีความเป็นไทย | 4 |
| 4. | ซาบซึ้งและมีความมหัศจรรย์ใจในสิ่งสร้างและรักษ์ธรรมชาติ | 1. อธิบายคุณประโยชน์ของความสำคัญของทุกสิ่งสร้าง ตามธรรมชาติ  | -การสร้างสิ่งแวดล้อมธรรมชาติรอบตัว-การดำเนินชีวิตตาม แบบอย่างที่ดีตามหลักศาสนาที่ตนนับถือ | 4 |

**โรงเรียนมาแตร์เดอีวิทยาลัย**

ใบงานที่ 4 โครงสร้างจริยศึกษา ชั้นมัธยมศึกษาปีที่ 3

|  |  |  |  |  |
| --- | --- | --- | --- | --- |
| หน่วยที่ |  ชื่อหน่วยการเรียน | ผลการเรียนรู้ที่คาดหวัง |  สาระสำคัญ | จำนวนคาบ |
| 1. | ให้อภัย | 1.รู้และเข้าใจความหมายการให้อภัยตามหลักธรรมที่ตนนับถือ2. อธิบายความสัมพันธ์การดำเนินชีวิตของบุคคลที่รู้จักให้อภัย  | -ความต้องการของมนุษย์ขั้นพื้นฐานที่มีคุณธรรมจริยธรรม-คุณธรรมและจริยธรรมขั้นพื้นฐาน -คุณธรรมและบุคคลสำคัญที่เกี่ยวข้อง | 2 |
| 2. | สร้างสันติและการคืนดี | 1.วิเคราะห์ เหตุการณ์บทความที่เกี่ยวข้องกับความรักและการคืนดี | -ความหมายความสำคัญ และหลักการของการสร้างสันติภาพ | 2 |
| 3. | สร้างความเป็นหนึ่ง สู่ความเป็นชุมชน |  1.รู้และเข้าใจหลักการและองค์ประกอบการสร้างสันติสุข  | -หลักการอยู่ร่วมกันอย่างสันติสุข โดยการพัฒนาชุมชนตามวิถีความเป็นไทย | 4 |
| 4. | ซาบซึ้งและมีความมหัศจรรย์ใจในสิ่งสร้างและรักษ์ธรรมชาติ |  วิเคราะห์คุณประโยชน์ของทุกสิ่งสร้าง ตามธรรมชาติและหลักการดำเนินชีวิตตามแบบอย่างที่ดี |  การสร้างสิ่งแวดล้อมธรรมชาติรอบตัว-การดำเนินชีวิตตาม แบบอย่างที่ดีในสังคมไทย | 4 |

**โรงเรียนมาแตร์เดอีวิทยาลัย**

ใบงานที่ 4 โครงสร้างจริยศึกษา ชั้นมัธยมศึกษาปีที่ 4

|  |  |  |  |  |
| --- | --- | --- | --- | --- |
| หน่วยที่ |  ชื่อหน่วยการเรียน | ผลการเรียนรู้ที่คาดหวัง |  สาระสำคัญ | จำนวนคาบ |
| 1. | ให้อภัย |  1.รู้และเข้าใจความหมายการให้อภัยตามหลักธรรมที่ตนนับถือ2. อธิบายความสัมพันธ์การดำเนินชีวิตของบุคคลที่รู้จักให้อภัย  | ความต้องการของมนุษย์ ที่มีคุณธรรมจริยธรรมขั้นพื้นฐาน คุณธรรมและจริยธรรมของบุคคลสำคัญที่เกี่ยวข้อง | 2 |
| 2. | สร้างสันติและการคืนดี | 1. อธิบายเชื่อมโยงจากเหตุการณ์บทความที่เกี่ยวข้องกับความรักและการคืนดี | ความหมายและความสำคัญของการสร้างสันติภาพและการคืนดีในสังคม | 4 |
| 3. | สร้างความเป็นหนึ่ง สู่ความเป็นชุมชน |  1รู้และเข้าใจหลักการและองค์ประกอบการสร้างสันติสุข 2.อภิปรายชุมชนสร้างสุข | หลักการอยู่ร่วมกันอย่างสันติสุข โดยการพัฒนาชุมชนตามวิถีความเป็นไทย | 4 |
| 4. | ซาบซึ้งและมีความมหัศจรรย์ใจในสิ่งสร้างและรักษ์ธรรมชาติ |  วิเคราะห์เชิงสร้างสรรค์ความสำคัญของสิ่งตามสร้าง ตามธรรมชาติ 2เห็นคุณค่าของความดีงามตามหลักศาสนาที่ตนนับถือ  | การสร้างสิ่งแวดล้อมโดยธรรมชาติและสร้างโดยมนุษย์-การดำเนินชีวิตตาม แบบอย่างที่ดีในสังคม | 4 |

**โรงเรียนมาแตร์เดอีวิทยาลัย**

ใบงานที่ 4 โครงสร้างจริยศึกษา ชั้นมัธยมศึกษาปีที่ 5

|  |  |  |  |  |
| --- | --- | --- | --- | --- |
| หน่วยที่ |  ชื่อหน่วยการเรียน | ผลการเรียนรู้ที่คาดหวัง |  สาระสำคัญ | จำนวนคาบ |
| 1. | การให้อภัย | 1รู้และเข้าใจความหมายการให้อภัยตามคุณค่าพระวรสารและหลักธรรมที่ตนนับถือ 2วิเคราะห์ ความสัมพันธ์การดำเนินชีวิตของบุคคลที่รู้จักให้อภัย  | -ความต้องการของพลโลกที่มีคุณธรรมจริยธรรม -คุณธรรมและบุคคลสำคัญที่เกี่ยวข้อง | 2 |
| 2. | สร้างสันติและการคืนดี | 1.อธิบายเชื่อมโยงจากข่าวเหตุการณ์ปัจจุบันที่เกี่ยวข้องกับความรักและการคืนดี | -ความหมายและความสำคัญของการสร้างสันติภาพและการคืนดีในสังคม | 4 |
| 3. | สร้างความเป็นหนึ่ง สู่ความเป็นชุมชน |  1วิเคราะห์หลักการและองค์ประกอบการสร้างสันติสุข 2.อภิปรายวิธีการสร้างชุมชนตัวอย่างสร้างสุข | -หลักการอยู่ร่วมกันอย่างสันติสุข โดยการพัฒนาชุมชนอย่าง พอเพียง | 4 |
| 4. | ซาบซึ้งและมีความมหัศจรรย์ใจในสิ่งสร้างและรักษ์ธรรมชาติ |  1วิเคราะห์ความความสำคัญของทุกสิ่งสร้าง 2 การเห็นคุณความดีงามของหลักศาสนาที่ตนนับถือ  | -การสร้างสิ่งแวดล้อมธรรมชาติรอบตัว-การดำเนินชีวิตตาม แบบอย่างที่ดี | 4 |

**โรงเรียนมาแตร์เดอีวิทยาลัย**

ใบงานที่ 4 โครงสร้างจริยศึกษา ชั้นมัธยมศึกษาปีที่ 6

|  |  |  |  |  |
| --- | --- | --- | --- | --- |
| หน่วยที่ |  ชื่อหน่วยการเรียน | ผลการเรียนรู้ที่คาดหวัง |  สาระสำคัญ | จำนวน คาบ |
| 1. | การให้อภัย |  1รู้และเข้าใจความหมายการให้อภัยตามหลักธรรมที่ตนนับถือ2วิเคราะห์ปัญหาและอุปสรรคในการดำเนินชีวิตของบุคคลที่ขาดสติ  | -ความต้องการของพลโลกที่มีคุณธรรมจริยธรรม-ความสุขขั้นพื้นฐาน-คุณธรรมและบุคคลสำคัญที่เกี่ยวข้อง | 2 |
| 2. | สร้างสันติและการคืนดี | 1.อภิปรายเชิงสร้างสรรค์เชื่อมโยงจากข่าวเหตุการณ์ปัจจุบันที่เกี่ยวข้องกับความรักและการคืนดี | -ความหมายและตัวอย่างการสร้างสันติภาพและการคืนดีในสังคม | 4 |
| 3. | สร้างความเป็นหนึ่ง สู่ความเป็นชุมชน |  1วิเคราะห์หลักการและองค์ประกอบการสร้างสันติสุข 2.อภิปรายวิธีการสร้างชุมชนตัวอย่างสร้างสุข | -หลักการอยู่ร่วมกันอย่างสันติสุข –แนวคิด การพัฒนาชุมชนอย่างยั่งยืน | 4 |
| 4. | ซาบซึ้งและมีความมหัศจรรย์ใจในสิ่งสร้างและรักษ์ธรรมชาติ |  1วิเคราะห์เปรียบเทียบความสัมพันธ์ของการให้ความรักกับทุกสิ่งสร้าง  2การเห็นคุณค่าศรัทธราในหลักศาสนาที่ตนนับถือ  | -การอนุรักษ์สิ่งแวดล้อมธรรมชาติรอบตัว-ข้อคิดและแบบอย่างการดำเนินชีวิตตามรอยบุคคลสำคัญ | 4 |

**โรงเรียนมาแตร์เดอีวิทยาลัย**

**แผนการจัดการเรียนรู้ จริยศึกษา**

**ชั้นเรียน**มัธยมศึกษาปีที่ 4**ภาคเรียนที่**2**ปีการศึกษา**2555

**หน่ายใหญ่/หัวข้อเรื่อง** ซาบซึ้งและมีความมหัศจรรย์ใจในสิ่งสร้างและรักษ์ธรรมชาติ

**หน่วยย่อย/ หัวข้อเรื่อง** ภัยแล้ง **จำนวนคาบเรียน** 2

1. **จุดประสงค์การเรียนรู้**

1.1 นักเรียนสามารถวิเคราะห์เชิงสร้างสรรค์ถึงความสำคัญของสิ่งสร้างตามธรรมชาติ

1.2 นักเรียนเห็นคุณค่าของความดีงามตามหลักศาสนาที่ตนนับถือ

|  |  |  |
| --- | --- | --- |
| **สมรรถนะ***นักเรียนมีความสามารถใน...* |  | **ทักษะชีวิต***นักเรียนได้รับการส่งเสริมพัฒนาในด้าน...* |
| 1. การสื่อสาร
 |  |  | 1.การตระหนักรู้และเห็นคุณค่าในตนเองและผู้อื่น |  |
| 1. การคิด
 |  |  | 2.การคิดวิเคราะห์ ตัดสินใจและแก้ปัญหา |  |
| 1. การแก้ปัญหา
 |  |  | อย่างสร้างสรรค์ |  |
| 1. การใช้ทักษะชีวิต
 |  |  | 3.การจัดการกับอารมณ์และความเครียด |  |
| 1. การใช้เทคโนโลยี
 |  |  | 4.การสร้างสัมพันธภาพที่ดีกับผู้อื่น |  |

**2.สาระการเรียนรู้**

* 1. การสร้างสิ่งแวดล้อมโดยธรรมชาติและสร้างโดยมนุษย์ –ภัยแล้งที่เกิดจากการดำเนินชีวิตประจำวัน

2.2 การดำเนินชีวิตตาม แบบอย่างที่ดีในสังคม – การลด ละ เลิกความเห็นแก่ตัว

**3. กิจกรรมการเรียนรู้**

**คาบที่ 1 - 2**

**3.1** นักเรียนได้รับภาพรวม (Big Picture) จุดประสงค์ และลำดับกิจกรรมทั้งหมดของหน่วยการเรียนนี้

**3.2** สมาธิภาวนา (1 – 2 นาที นักเรียนสามารถนั่งขัดสมาธิได้ตามความสะดวกของแต่ละคน แนะนำให้

 นักเรียนที่ไม่หลับตาเพ่งมองจุดใดจุดหนึ่งในห้องเพื่อรวมสมาธิ)

**3.3 SEE :**ชมclip

**3.4 JUDGE**

คำแนะนำ - ให้เวลานักเรียนใคร่ครวญ 1 – 1.30 นาทีเสมอในแต่ละคำถาม

 - ในการตอบคำถาม/ให้นักเรียนมีส่วนร่วมในกิจกรรม ขึ้นอยู่กับลักษณะของนักเรียน ดังนี้

 กรณีที่ 1 นักเรียนกระตือรือร้นยกมือตอบ และแสดงความคิดเห็นสม่ำเสมอ

 กรณีที่ 2นักเรียนส่วนใหญ่ไม่กล้าตอบ ให้ครูจัดกลุ่ม ๆ ละไม่เกิน 3 คนแล้วให้สมาชิกในกลุ่มเลือกตัวแทน 1 คนตอบ

คำถาม/นำเสนอความคิดเห็นของกลุ่ม โดยเวียนทีละกลุ่มจนครบ อนึ่ง ดูแลให้ทุกคนในกลุ่มได้แสดงความคิดเห็น

 - ครูเขียนคำตอบบนกระดาน หรือ กำหนดให้แต่ละกลุ่มมีผู้บันทึก 1 คน

3.4.1 คำถามเพื่อตรวจทานความเข้าใจสาระสำคัญ

* *“ทำไมประเทศไทยจึงเกิดภัยแล้ง”*–ครูเขียนคำตอบทั้งหมดบนกระดาน โดยแบ่งกระดานเป็น 2 ส่วน คือ มนุษย์ และ ธรรมชาติ (คำตอบ มนุษย์ก่อให้เกิดปัญหามากกว่าธรรมชาติ หรือ เกือบทุกปัญหาเกิดจากมนุษย์)

 3.4.2 คำถามเพื่อการคิดวิเคราะห์ – ครูเลือกบางกลุ่มตอบ โดยกำหนดให้ตอบคำตอบไม่ซ้ำกัน

* *“จากclip พฤติกรรมใดของนักเรียนที่ทำให้เกิดภัยแล้งมากที่สุด”*
* *“นักเรียนคิดว่าถ้าทุกคนในประเทศไทยลดละเลิกพฤติกรรมที่ก่อให้เกิดภัยแล้งได้ ประเทศไทยจะยังเกิดภัยแล้งอีกหรือไม่ เพราะอะไร”*

**3.5 ACT :**

 3.5.1 คำถามเพื่อการตัดสินใจและแก้ปัญหาอย่างสร้างสรรค์– ครูเลือกกลุ่มที่ยังไม่ได้ตอบในข้อข้างต้นให้ตอบให้ครบทุกลุ่ม โดยกำหนดให้ตอบคำตอบไม่ซ้ำกันเช่นเดิม

* *“ในฐานะมนุษย์และประชาชนไทย นักเรียนจะเลิกพฤติกรรมข้างต้นได้หรือไม่ อย่างไร”*
* *“นักเรียนจะแนะนำหรือทำให้คนที่มีพฤติกรรมเช่นเดียวกับนักเรียน*เลิก*ได้อย่างไร”*

**3.6 REFLECTION**:

 3.6.1 นักเรียนแต่ละกลุ่มนำสิ่งที่บันทึกไว้มาทำเป็น Mind map ติดไว้บนบอร์ดในห้องเรียน

4.**สื่อ/อุปกรณ์/แหล่งการเรียนรู้**

 4.1 สื่อ : Clip เรื่อง ภัยแล้ง ของสถานีThai PBS <http://www.youtube.com/watch?v=9jxk4oI4fxU>

 4.2 อุปกรณ์ : กระดาษA4 กระดาษโปสเตอร์ ปากกาเมจิกหลากสี สก็อตเทปหรือแม็คสำหรับติดบอร์ด

 คอมพิวเตอร์ โปรเจคเตอร์ ลำโพงขยายเสียงเครื่องขยายเสียง

 4.3 แหล่งเรียนรู้เพื่อเตรียมการสอน : บทความเรื่องพระพุทธศาสนากับการอนุรักษ์ธรรมชาติและ

สิ่งแวดล้อมโดยผศ.ดร.ประเวศ อินทองปาน ภาควิชาปรัชญาและศาสนา คณะมนุษยศาสตร์

 มหาวิทยาลัยเกษตรศาสตร์

**5.การวัดและประเมินผล**

* นักเรียนทุกคนได้แสดงความคิดเห็นของตนในกลุ่มอย่างอิสระและสันติ
* นักเรียนทุกคนนำเสนอสาระสำคัญของปัญหาภัยแล้ง โดยเฉพาะปัญหาที่ตนมีส่วนทำให้เกิดขึ้นตามความเป็นจริง แล้วสรุปเป็นความคิดรวบยอดของกลุ่มตน
* นักเรียนแต่ละกลุ่มนำเสนอความคิดรวบยอดของกลุ่มตนแก่กลุ่มอื่น ๆ ได้ด้วยความเคารพในความคิดของแต่ละบุคคล
* นักเรียนแต่ละกลุ่มระดมความคิดนำเสนอทางแก้ปัญหาที่เป็นรูปธรรม ปฏิบัติได้จริงในชีวิตประจำวัน
* นักเรียนแต่ละกลุ่มจัดทำMind mapที่แสดงปัญหาภัยแล้ง เหตุของปัญหา ทางแก้ปัญหาและบทบาทของนักเรียนที่มีต่อส่วนรวม

กิจกรรมเสริม หากมีเวลาเพียงพอ และได้ใช้ประโยชน์จากป้ายที่นักเรียนจัดทำ ให้นักเรียนแต่ละกลุ่มจัดทำโปสเตอร์คำแนะนำที่เป็นประโยชน์ในการดำเนินชีวิต แล้วนำไปติดไว้ในที่ ๆ เหมาะสม

**โรงเรียนมาแตร์เดอีวิทยาลัย**

**แผนการจัดการเรียนรู้ จริยศึกษา**

**ชั้นเรียน**ม. 4**ภาคเรียนที่**1**ปีการศึกษา**2555

**หน่ายใหญ่/หัวข้อเรื่อง** ซาบซึ้งและมีความมหัศจรรย์ใจในสิ่งสร้างและรักษ์ธรรมชาติ

**หน่วยย่อย/ หัวข้อเรื่อง** คนล่าเมฆ **จำนวนคาบเรียน** 2

**1. จุดประสงค์การเรียนรู้**

1.1 นักเรียนสามารถวิเคราะห์เชิงสร้างสรรค์ถึงความสำคัญของสิ่งสร้างตามธรรมชาติ

1.2 นักเรียนเห็นคุณค่าของความดีงามตามหลักศาสนาที่ตนนับถือ

1.3นักเรียนสำนึกในพระมหากรุณาธิคุณของพระบาทสมเด็จพระเจ้าอยู่หัวฯ ที่มีต่อประเทศไทย

|  |  |  |
| --- | --- | --- |
| **สมรรถนะ***นักเรียนมีความสามารถใน...* |  | **ทักษะชีวิต***นักเรียนได้รับการส่งเสริมพัฒนาในด้าน...* |
| 1. การสื่อสาร
 |  |  | 1.การตระหนักรู้และเห็นคุณค่าในตนเองและผู้อื่น |  |
| 1. การคิด
 |  |  | 2.การคิดวิเคราะห์ ตัดสินใจและแก้ปัญหา |  |
| 1. การแก้ปัญหา
 |  |  | อย่างสร้างสรรค์ |  |
| 1. การใช้ทักษะชีวิต
 |  |  | 3.การจัดการกับอารมณ์และความเครียด |  |
| 1. การใช้เทคโนโลยี
 |  |  | 4.การสร้างสัมพันธภาพที่ดีกับผู้อื่น |  |

**2.สาระการเรียนรู้**

2.1 การสร้างสิ่งแวดล้อมโดยธรรมชาติและสร้างโดยมนุษย์ – การทำฝนเทียมกำจัดภัยแล้งที่อีสาน

2.2การดำเนินชีวิตตาม แบบอย่างที่ดีในสังคม – การทำเพื่อผู้อื่น

**3. กิจกรรมการเรียนรู้**

**คาบที่ 2 -4**

3.1 นักเรียนได้รับภาพรวม (Big Picture) จุดประสงค์ และลำดับกิจกรรมการเรียนรายคาบ

3.2 สมาธิภาวนา

* 1 – 2นาที นักเรียนสามารถนั่งขัดสมาธิได้ตามความสะดวกของแต่ละคน
* แนะนำให้นักเรียนที่ไม่หลับตาเพ่งมองจุดใดจุดหนึ่งในห้องเพื่อรวมสมาธิ

**3.3 SEE :**ชมclipภาพยนตร์เฉลิมพระเกียรติ

**3.4 JUDGE**

3.4.1 คำถามเพื่อตรวจทานความเข้าใจสาระสำคัญ

* *“ใคร ทำอะไร ที่ไหน อย่างไร”*–นักเรียนเขียนแผนภาพแสดงลำดับเหตุการณ์สั้น ๆ ดังนี้

ในหลวง

กำจัดภัยแล้ง

อีสาน

ฝนหลวง

 3.4.2 คำถามเพื่อการคิดวิเคราะห์

* *“ปัญหาของการทำฝนหลวง คือ อะไร”*
* *“ทำไมต้องทำฝนหลวง”*
* *“การทำฝนหลวงต้องใช้สารเคมี ๆ จะเป็นพิษต่อสิ่งแวดล้อม ดังนั้น การทำฝนหลวงเป็นการทำลายสิ่งแวดล้อมเช่นกัน นักเรียนคิดอย่างไร เพราะอะไร”*

คำตอบ<http://www.baanjomyut.com/library/artificial_rain/09.html>

**3.5 ACT :**

 3.5.1 คำถามเพื่อการตัดสินใจและแก้ปัญหาอย่างสร้างสรรค์

* ให้นักเรียนเลือก 1 ใน 2 หัวข้อ ต่อไปนี้

1. หน่วยฝนหลวงเปิดรับสมัครเจ้าหน้าที่หลายตำแหน่ง นักเรียนมีคุณสมบัติครบถ้วนและมีความรู้ความสามารถเหมาะสมในตำแหน่งที่เปิดรับสมัคร วิธีสมัคร คือ การเขียนเรียงความ นักเรียนสนใจสมัครจึงเขียนเรียงความไม่เกิน 1 หน้ากระดาษ A4 แต่ไม่น้อยกว่า ครึ่งหน้ากระดา A4 เพื่อแสดงแรงบันดาลใจของนักเรียนต่อโครงการพระราชดำริฝนหลวง

1. นักเรียนได้อ่านพระราชดำรัสของพระบาทสมเด็จพระเจ้าอยู่หัวฯ ที่เป็นที่มาของโครงการฝนหลวง ให้นักเรียนเขียนเรียงความไม่เกิน 1 หน้ากระดาษ A4 แต่ไม่น้อยกว่า ครึ่งหน้ากระดา A4 เพื่อแสดงความรู้สึกชื่นชมพระอัจฉริยะภาพของในหลวงและสำนึกในพระมหากรุณาธิคุณของพระองค์ต่อประชาชนชาวไทย



<http://www.oknation.net/blog/acobaticman/2011/11/03/>

**3.6 REFLECTION**:

 3.6.1 ครูจัดกลุ่มให้นักเรียนกลุ่มละไม่เกิน 5 คน ให้แต่ละคนอ่านได้อ่านเรียงความของตนให้สมาชิกในกลุ่มฟัง เมื่ออ่านครบทุกคนแล้ว ให้เลือก 1 ผลงานที่สมาชิกเห็นว่าดีที่สุดทั้งในด้านความคิดและด้านวรรณศิลป์เพื่อเป็นตัวแทนกลุ่มนำเสนอหน้าชั้นเรียน

 3.6.2 ผู้แทนกลุ่มนำเสนอผลงานทีละคน นักเรียนที่ฟังการนำเสนอบันทึกผลงานและพระอัจฉริยภาพที่มิได้มีในผลงานของกลุ่มตน

 3.6.3 นักเรียนสรุปพระมหากรุณาธิคุณของพระบาทสมเด็จพระเจ้าอยู่หัวฯ ที่มีต่อประชาชนชาวไทย ครูเขียนทั้งหมดขึ้นกระดาน

 3.6.4 นักเรียนแต่ละคนเลือกคุณลักษณะ 1 ประการที่ตนชื่นชมและตั้งใจจะนำไปปฏิบัติเพื่อให้ตนเป็นประโยชน์แก่ส่วนรวม–*ก่อนหมดคาบ 5 นาที นักเรียนทีละคน พูดเสียงดัง ไหว้ลาครู แล้วออกจากห้องเรียน*

4.**สื่อ/อุปกรณ์/แหล่งการเรียนรู้**

 4.1 สื่อ : Clipภาพยนตร์เฉลิมพระเกียรติ “คนล่าเมฆ”<http://www.youtube.com/watch?v=cP2fEaVR4zM>

 4.2 อุปกรณ์ : กระดาษ A4 คอมพิวเตอร์ โปรเจคเตอร์ ลำโพงขยายเสียง เครื่องขยายเสียง

 4.3 แหล่งเรียนรู้ : บทความเรื่องพระพุทธศาสนากับการอนุรักษ์ธรรมชาติและสิ่งแวดล้อม

 โดยผศ.ดร.ประเวศ อินทองปาน ภาควิชาปรัชญาและศาสนา คณะมนุษยศาสตร์

 มหาวิทยาลัยเกษตรศาสตร์

**5.การวัดและประเมินผล**

* นักเรียนสามารถวิเคราะห์เชิงสร้างสรรค์ถึงปัญหาภัยแล้งของภาคอีสาน แนวคิดและหลักการทำฝนหลวง ปัญหาอุปสรรคและคุณลักษณะของบุคลากรในหน่วยฝนหลวง
* นักเรียนเขียนเรียงความส่วนตัวแสดงคุณค่าของความดีงามของความวิริยะอุตสาหะ ความรักในงานที่ทำ และความเสียสละทุ่มเทเพื่อส่วนรวม
* นักเรียนยึดพระบาทสมเด็จพระเจ้าอยู่หัวเป็นต้นแบบ โดยเลือกคุณลักษณะของพระองค์ท่านที่เหมาะกับตนเอง 1 ข้อไว้ใช้เป็นแนวทางในการดำเนินชีวิต

*จบแผนการสอนหน่วยที่ 4 ซาบซึ้งและมีความมหัศจรรย์ใจในสิ่งสร้างและรักษ์ธรรมชาติ*

*ชั้นมัธยม 4 จำนวน 4 คาบ*